**เซ็นทรัล โคราช** (อังกฤษ: Central Korat) หรือชื่อเดิม *เซ็นทรัลพลาซา นครราชสีมา* *(CentralPlaza Nakhon Ratchasima)* เป็นโครงการพัฒนาอสังหาริมทรัพย์ขนาดใหญ่ในจังหวัดนครราชสีมา ประกอบด้วยศูนย์การค้า โรงแรม และคอนโดมิเนียม มีพื้นที่รวมเฉพาะส่วนศูนย์การค้าใหญ่เป็นอันดับ 3 ของศูนย์การค้าโดยกลุ่มเซ็นทรัล รองจากเซ็นทรัลเวิลด์ และเซ็นทรัล เวสต์เกต ตั้งอยู่บนเนื้อที่ 65 ไร่  ติดถนนมิตรภาพขาเข้าเมืองนครราชสีมา โดยมีพื้นที่คาบเกี่ยว 2 ตำบลคือตำบลในเมืองและตำบลบ้านเกาะ ดำเนินการโดย บริษัท เซ็นทรัลพัฒนา จำกัด (มหาชน) โดยมีมูลค่าการลงทุนรวม 10,596 ล้านบาท รองรับกลุ่มเป้าหมายในจังหวัดนครราชสีมากว่า 2.8 ล้านคน และจังหวัดใกล้เคียง

ตัวอาคารภายนอกออกแบบโดยได้แรงบันดาลใจจากกลีบดอกสะเลเต หรือ ดอกมหาหงส์ โดยใช้โทนสีขาวตัดสีส้มเฉดชมพู ส่วนภายในศูนย์การค้าตกแต่งในธีม สีสันแห่งชีวิต (Seasons of Life) ในบรรยากาศสีสัน 5 ฤดูกาล โดยตกแต่งฤดูละชั้น ทั้งหมด 5 ชั้นรวมชั้นใต้ดิน ทั้งนี้ เซ็นทรัล โคราช ถือเป็นศูนย์การค้าในกลุ่มเซ็นทรัลพัฒนาแห่งที่ 4 ในภาคตะวันออกเฉียงเหนือ ถัดจาก เซ็นทรัล อุดรธานี ขอนแก่น และ อุบลราชธานี เปิดให้บริการอย่างเป็นทางการเมื่อวันที่ 3 พฤศจิกายน พ.ศ. 2560

ประวัติ
-------

ก่อนโครงการเซ็นทรัลพลาซา นครราชสีมาจะเปิดให้บริการในปี พ.ศ. 2560 นั้น มีข่าวเริ่มพัฒนามาตั้งแต่ พ.ศ. 2540 ก่อนการเปิดให้บริการของศูนย์การค้า เดอะมอลล์ โคราช ที่เปิดให้บริการปี พ.ศ. 2543 เสียอีก ครั้งนั้นได้เลือกทำเล บนพื้นที่ของ เทอร์มินอล 21 โคราช ในปัจจุบัน โดยมีเจ้าของคือ กลุ่มไทยสงวน แต่โครงการนี้ได้ระงับโครงการลงหลังจากเจ้าของพื้นที่ไทยสงวน ได้ทำการทุบปั๊มด้วยทุนตัวเองกับเงินก้อนงวดแรกจากกลุ่มเซ็นทรัล และเซ็นทรัลก็หันมาลงทุนเปิดบิ๊กซี ซูเปอร์เซ็นเตอร์ สาขานครราชสีมาก่อนแทนที่จะสร้างศูนย์การค้าเซ็นทรัลพลาซา จนมีการฟ้องร้องกัน ระยะยาวนานเกือบ 4 ปี  กอปรด้วยพิษเศรฐกิจ ค่าเงินบาทลอยตัว และศูนย์การค้า เดอะมอลล์ โคราช เปิดให้บริการแล้ว ทำให้เป็นเหตุให้โครงการเซ็นทรัลในจังหวัดนครราชสีมาหยุดชะงัก และระงับโครงการอย่างไม่มีกำหนด และเบนเข็มการพัฒนาโครงการไปยัง เซ็นทรัลพลาซา รัตนาธิเบศร์ แทน ส่วนผลการฟ้องร้องทั้งคู่ต่างยอมความกัน

ผ่านไป 16 ปี ข่าวการพัฒนาของกลุ่มเซ็นทรัลในพื้นที่จังหวัดนครราชสีมาก็เริ่มมีข่าวขึ้นมาอีกครั้ง ในปี พ.ศ. 2556 บริษัท เซ็นทรัลพัฒนา จำกัด (มหาชน) ได้เข้าซื้อที่ดินบริเวณถนนเลี่ยงเมืองนครราชสีมา ขนาด 52 ไร่ จากนายบุญชัย พรมนะกิจ มูลค่าประมาณ 5-6 ร้อยล้านบาท และยื่นแบบขอก่อสร้างโครงการเป็นที่เรียบร้อย ก่อนประกาศเปิดตัวโครงการอย่างเป็นทางการใน วันที่ 25 กุมภาพันธ์ พ.ศ. 2557 โดยมีกำหนดเปิดภายในปี พ.ศ. 2559

การแถลงข่าวครั้งแรกตั้งเป้าเปิดให้บริการเป็นศูนย์การค้าลำดับที่ 28 ของบริษัท (ปัจจุบันลำดับที่ 28 เป็นของเซ็นทรัลพลาซา เวสต์เกต) มีเนื้อที่โครงการรวม 250,000 ตร.ม. เน้นกลุ่มลูกค้าระดับกลาง-บนขึ้นไป เช่นเดียวกับศูนย์การค้าเซ็นทรัลพลาซา สาขาในกรุงเทพมหานคร มีผู้เช่าหลักในขณะนั้นคือห้างสรรพสินค้าเซ็นทรัล ท็อปส์ มาร์เก็ต เพาเวอร์บาย บีทูเอส ซูเปอร์สปอร์ต ออฟฟิศเมท และบ้านแอนด์บียอนด์ และชูจุดเด่นบริเวณพื้นที่ภายนอกอาคารในรูปแบบของแฮงก์เอาท์เซ็นเตอร์แบบเดียวกับอาคารกรูฟของศูนย์การค้าเซ็นทรัลเวิลด์ และอาคารบลอสซัม แอท เซ็นทรัลเฟสติวัล เชียงใหม่ โดยมีกำหนดเปิดให้บริการครั้งแรกในเดือนธันวาคม พ.ศ. 2559 แต่อย่างไรก็ตามงานก่อสร้างกลับไม่คืบหน้าตามกำหนดการเดิม

จนกระทั่งมีข่าวอย่างไม่เป็นทางการว่าเซ็นทรัลพัฒนาได้ซื้อที่ดินผืนใหม่ริมถนนมิตรภาพบริเวณเยื้องกับมหาวิทยาลัยวงษ์ชวลิตกุล และติดปากซอย 30 กันยา ซึ่งมีขนาดพื้นที่รวมกว่า 65 ไร่ โดยได้กว้านซื้อที่ดินหลายแปลง จากร้านนิวเซียงกง มอเตอร์, อาคารพาณิชย์ 8 ห้องด้านหน้า และจากนายวัฒนา อัศวเหม 53 ไร่  โดยมีคลองสาธารณะพาดผ่านกลางพื้นที่ โดยมีการโอนกรรมสิทธิ์ที่ดินทั้งหมดตั้งแต่เดือน เมษายน พ.ศ. 2557 โดยทางเซ็นทรัลปิดเงียบ ให้รอการชี้แจงในการแถลงข่าวครั้งถัดไป ในเดือน พฤศจิกายน พ.ศ. 2557

การแถลงข่าวครั้งที่สองถูกจัดขึ้นเมื่อวันที่ 12 พฤศจิกายน พ.ศ. 2557 โดยมีรายละเอียดคือประกาศย้ายทำเลจากที่ดินผืนเดิมไปอยู่ที่ดินผืนใหม่ที่พึ่งซื้อ ปรับแผนการลงทุนเป็น 9,500 ล้านบาท มีเนื้อที่โครงการรวม 250,000 ตร.ม. เน้นกลุ่มลูกค้าระดับกลาง-บน และมีผู้เช่าหลักคือห้างสรรพสินค้าเซ็นทรัล ท็อปส์ ซูเปอร์สโตร์ เพาเวอร์บาย บีทูเอส ซูเปอร์สปอร์ต ออฟฟิศเมท บ้านแอนด์บียอนด์ และโรงภาพยนตร์เอสเอฟเอ็กซ์ ซีเนม่า 10 โรง พร้อมโรงภาพยนตร์สี่มิติหนึ่งโรง พร้อมเพิ่มโรงแรม 25 ชั้น จำนวน 350 ห้องต่อยอดขึ้นไปบนตัวอาคาร และปรับให้ชั้นดาดฟ้าของศูนย์การค้าเป็นสวนหย่อมลอยฟ้าขนาดใหญ่เพื่อเป็นแหล่งพักผ่อนหย่อนใจกลางเมือง

แบบครั้งที่สองถูกนำไปก่อสร้างจริงในช่วงเดือนกันยายน พ.ศ. 2558 และมีการยื่นขอปรับแบบการก่อสร้างหลายครั้งโดยเฉพาะในส่วนของโรงแรม รวมถึงยังมีการประกาศพัฒนาโครงการคอนโดมิเนียม เอสเซ็นท์ โดย บริษัท ซีพีเอ็น เรสซิเดนซ์ จำกัด ในบริเวณพื้นที่ด้านหน้าอาคาร จนกระทั่งในวันที่ 25 กรกฎาคม พ.ศ. 2559 เซ็นทรัลพัฒนาได้มีการประกาศปรับแบบการก่อสร้างของศูนย์การค้าเซ็นทรัลพลาซา นครราชสีมาอีกครั้งเป็นครั้งที่ 3

การแถลงข่าวครั้งที่สามจัดขึ้นเมื่อวันที่ 25 กรกฎาคม พ.ศ. 2559 โดยมีการปรับรายละเอียดใหม่ทั้งหมด คือลดจำนวนชั้นจาก 5+1 ชั้น เป็น 4+1 ชั้น ปรับแผนการลงทุนเป็นการลงทุนโครงการแบบผสม ประกอบไปด้วยศูนย์การค้า โรงแรม อาคารชุด และศูนย์การประชุม รวมถึงพัฒนาตลาดลีลาชีวิต (ตลาดมาร์เก็ต มาร์เก็ต) พร้อมสวนสาธารณะ พร้อมบึงขนาดเล็กบริเวณด้านหน้าศูนย์การค้า มูลค่าโครงการทั้งหมดอยู่ที่ 10,596 ล้านบาท มีเนื้อที่โครงการรวม 355,000 ตร.ม. เน้นกลุ่มลูกค้าหลากหลายกลุ่ม และมีผู้เช่าหลักคือห้างสรรพสินค้าเซ็นทรัล ท็อปส์ ซูเปอร์สโตร์ เพาเวอร์บาย ธิงค์สเปซ บีทูเอส ซูเปอร์สปอร์ต ออฟฟิศเมท และโรงภาพยนตร์เอสเอฟเอ็กซ์ ซีเนม่า 9 โรง พร้อมโรงภาพยนตร์สี่มิติหนึ่งโรง และเปิดให้บริการระยะที่ 1 ในวันที่ 3 พฤศจิกายน พ.ศ. 2560 ในขณะที่ส่วนอื่น ๆ ของโครงการจะตามมาในภายหลัง สำหรับที่ดินผืนเดิมบริเวณถนนเลี่ยงเมืองนครราชสีมา ก็จะยังไม่มีการขายทอดตลาด แต่เซ็นทรัลพัฒนาจะเก็บไว้เพื่อดูโอกาสในการขยายสาขาในอนาคตเพิ่มเติมต่อไป

การแถลงข่าวครั้งที่สี่จัดขึ้นเมื่อ 19 กันยายน 2560 ณ โรงแรมแคนทารี่ โคราช ครั้งนี้ถือเป็นการเปิดตัวศูนย์การค้าเซ็นทรัลพลาซา นครราชสีมา อย่างเป็นทางการ ถือเป็นศูนย์การค้าแห่งที่ 31  ของบริษัท เซ็นทรัลพัฒนา จำกัด (มหาชน) และมีผู้บริหารระดับสูงมาร่วมในงานแถลงข่าวมากมาย โดยได้ชี้แจงเรื่องการยืนยันการเปิดตามกำหนดวันที่ 3 พฤศจิกายน พ.ศ. 2560 และ เผยภาพการตกแต่งจำลองภายในศูนย์การค้าตามฤดูต่างๆ

การจัดสรรพื้นที่
----------------

เซ็นทรัล โคราช ตั้งอยู่บนพื้นที่ 65 ไร่ พัฒนาเป็นอาคารศูนย์การค้า ความสูง 4 ชั้น รวมชั้นใต้ดินอีก 1 ชั้น พร้อมอาคารจอดรถ ความสูง 9 ชั้น รวมชั้นใต้ดิน 2 ชั้น การออกแบบภายนอกได้แรงบันดาลใจจากดอกมหาหงส์ ส่วนภายในศูนย์การค้าออกแบบด้วยแนวคิด "Season of life" โดยในแต่ละชั้นจะสะท้อนถึงบรรยากาศฤดูต่าง ๆ และสถานที่ท่องเที่ยวสำคัญของภาคตะวันออกเฉียงเหนือ นอกจากนี้ เซ็นทรัลพัฒนายังมีแผนพัฒนาพื้นที่โดยรอบโครงการในลักษณะพาณิชยกรรมแบบประสม ประกอบด้วยโรงแรมเซ็นทารา ความสูง 23 ชั้น + ชั้นใต้ดิน 1 ชั้น จำนวน 252 ห้อง และโครงการคอนโดมิเนียมเอสเซ็นท์ โครงการที่ 1 18 และ 21 ชั้น สองอาคาร และโครงการที่ 2 33 ชั้น 1 อาคารในส่วนของอาคารศูนย์การค้า ประกอบไปด้วยร้านค้าและผู้เช่าต่าง ๆ กว่า 500 ร้านค้า ซึ่งเปิดให้บริการบางส่วนในเดือนพฤศจิกายน พ.ศ. 2560 

เซ็นทรัล โคราช ประกอบด้วยพื้นที่สำคัญดังนี้

* ห้างสรรพสินค้าเซ็นทรัล
* ท็อปส์
* เพาเวอร์บาย
* ซูเปอร์สปอร์ต
* บีทูเอส ธิงค์สเปซ
* ออฟฟิศเมท
* สวนสนุกดรากอนเวิลด์ โดย ฟันแพลเน็ต
* ศูนย์ออกกำลังกาย ฟิตเนสไลฟ์สไตล์
* โรงภาพยนตร์เอสเอฟเอ็กซ์ ซีเนม่า 9 โรง
* ศูนย์ประชุมโคราช ฮอลล์
* ลานเดิ่นคนชุม สวนสาธารณะพร้อมลู่วิ่งและเลนปั่นจักรยาน
* ตลาดเซ็นซ่า มาร์เก็ต (เดิมชื่อตลาดด๊ะดาด ครีเอทีฟ มาร์เก็ต)
* อาคารชุดเพื่อการพักอาศัย เอสเซ็นท์ นครราชสีมา โครงการ 1
* โรงแรมเซ็นทาราโคราช

### พื้นที่จัดสรรในอนาคต

* บ๊าวซ์อิงค์
* อาคารชุดเพื่อการพักอาศัย เอสเซ็นท์ โคราช โครงการ 2

การคมนาคม
---------

การเดินทางมายังศูนย์การค้าเซ็นทรัล โคราช สามารถเดินทางโดยใช้ระบบขนส่งสาธารณะ ดังนี้

* รถสองแถวประจำทางสาย 1 (แยกอัมพวัน - สนามกีฬากลาง - ซ.30กันยา)
* รถสองแถวประจำทางสาย 4 (สนามม้า - ร.ร.บุญเหลือวิทยานุสรณ์)
* รถสองแถวประจำทางสาย 5 (หมู่บ้านรุ่งอรุณวิลล์ - ม.วงษ์ชวลิตกุล)
* รถสองแถวประจำทางสาย 6 (บ้านเกาะ - โคกเพชร)
* รถสองแถวประจำทางสาย 7 (โคกไผ่ - หัวทะเล)
* รถสองแถวประจำทางสาย 4287 (สถานีขนส่งผู้โดยสารแห่งที่ 1 - อ.ขามทะเลสอ)
* รถสองแถวประจำทางสาย 4424 (สถานีขนส่งผู้โดยสารแห่งที่ 1 - บ.หัวสระ)
* รถสองแถวประจำทางสาย 4453 (สถานีขนส่งผู้โดยสารแห่งที่ 1 - บ.ระงมพัฒนา)
* รถสองแถวประจำทางสาย 4699 (สถานีขนส่งผู้โดยสารแห่งที่ 1 - บ.ลองตอง)

อ้างอิง
-------

1. 1 2 3
2. 1 2  อลังการแบบมหานครแห่งอีสาน! ดีเดย์เปิด "เซ็นทรัลพลาซา นครราชสีมา" 3 พ.ย.นี้!
3. ↑
4. 1 2
5. 1 2 3 4
6. ↑
7. ↑
8. ↑  www.escentkorat.com/
9. ↑

| * ด
* ค
* ก
กลุ่มเซ็นทรัล |
| --- |
| ธุรกิจของบริษัท | 
* เซ็นทรัลพัฒนา
	+ เซ็นทรัลเวิลด์
	+ ลาดพร้าว
	+ โคราช
	+ ภูเก็ต
	+ เวสต์เกต
	+ วิลเลจ
	+ ดุสิต เซ็นทรัล พาร์ค
	+ เซ็นทรัล เอ็มบาสซี
	+ ดิ เอสพละนาด
	+ แกรนด์ คาแนล แลนด์
		- เซ็นทรัลแกรนด์
		- เบย์วอเตอร์
	+ สยามฟิวเจอร์ ดีเวลอปเมนท์
		- เมกาซิตี้ บางนา
* เซ็นทรัล รีเทล คอร์ปอเรชั่น
	+ สรรพสินค้าเซ็นทรัล
		- เซ็นทรัล ชิดลม
	+ ห้างสรรพสินค้าโรบินสัน
	+ ท็อปส์
		- แฟมิลี่มาร์ท
	+ รินาเชนเต
	+ ซีโอแอล
* โรงแรมเซ็นทรัลพลาซา

 |
| ดูเพิ่ม | 
* รายชื่อศูนย์การค้าและห้างสรรพสินค้า
* ตระกูลจิราธิวัฒน์

 |

| * ด
* ค
* ก
จังหวัดนครราชสีมา |
| --- |
| อำเภอ | 
* เมืองนครราชสีมา
* แก้งสนามนาง
* ขามทะเลสอ
* ขามสะแกแสง
* คง
* ครบุรี
* จักราช
* เฉลิมพระเกียรติ
* ชุมพวง
* โชคชัย
* ด่านขุนทด
* เทพารักษ์
* โนนแดง
* โนนไทย
* โนนสูง
* บัวลาย
* บัวใหญ่
* บ้านเหลื่อม
* ประทาย
* ปักธงชัย
* ปากช่อง
* พระทองคำ
* พิมาย
* เมืองยาง
* ลำทะเมนชัย
* วังน้ำเขียว
* สีคิ้ว
* สีดา
* สูงเนิน
* เสิงสาง
* หนองบุญมาก
* ห้วยแถลง

 | ตราสัญลักษณ์จังหวัดนครราชสีมา |
| ประวัติศาสตร์ | 
* อาณาจักรทวารวดี
* เจ้าพระยานครราชสีมา
* กบฏเจ้าอนุวงศ์
	+ ท้าวสุรนารี
* มณฑลนครราชสีมา
* กบฏบวรเดช
* รายชื่อโบราณสถาน
	+ อุทยานประวัติศาสตร์พิมาย
	+ ประตูเมืองนครราชสีมา
* เหตุการณ์ร่วมสมัย
	+ เหตุโรงแรมรอยัลพลาซ่าถล่ม พ.ศ. 2536
	+ อุทกภัย พ.ศ. 2553
	+ เหตุกราดยิง พ.ศ. 2563

 |
| ภูมิศาสตร์ | 
* ที่ราบสูงโคราช
* อุทยานแห่งชาติ
	+ เขาใหญ่
	+ ทับลาน
	+ น้ำตกเจ็ดสาวน้อย
* แม่น้ำมูล
* เขื่อนลำตะคอง

 |
| เศรษฐกิจ | 

|  |  |
| --- | --- |
| คมนาคม | 
* ทางหลวง
	+ 2 (มิตรภาพ)
	+ *6 (มอเตอร์เวย์สายอีสาน; บางปะอิน–นครราชสีมา)* (กำลังก่อสร้าง)
	+ 24 (สีคิ้ว–อุบลราชธานี)
	+ 201 (สีคิ้ว–เชียงคาน)
	+ 202 (ชัยภูมิ–เขมราฐ)
	+ 204 (เลี่ยงเมืองนครราชสีมา)
	+ 205 (บ้านหมี่–สุรนารายณ์)
	+ 206 (ตลาดแค–หินดาด)
	+ 207 (บ้านวัด–ประทาย)
	+ 224 (นครราชสีมา–หินโคน)
	+ 226 (หัวทะเล–วารินชำราบ)
	+ 290 (วงแหวนรอบเมืองนครราชสีมา)
	+ 304 (ปากเกร็ด–นครราชสีมา)
* ท่าอากาศยานนครราชสีมา
* ทางรถไฟ
	+ สายตะวันออกเฉียงเหนือ
	+ สายแก่งคอย–บัวใหญ่
	+ สถานีนครราชสีมา
	+ สถานีชุมทางถนนจิระ
	+ สถานีชุมทางบัวใหญ่
* รถไฟฟ้าจังหวัดนครราชสีมา (โครงการ)

 |
| ธุรกิจ | 
* รายชื่อห้างสรรพสินค้า
	+ เดอะมอลล์
	+ เทอร์มินอล 21
	+ เซ็นทรัล
	+ คลังพลาซา

 |
| อุตสาหกรรม | 
* ฟาร์มโชคชัย
* สถาบันพัฒนามันสำปะหลังแห่งประเทศไทย
* สวนสัตว์นครราชสีมา

 |

 |
| สังคม | 

|  |  |
| --- | --- |
| การศึกษา | 
* รายชื่อโรงเรียน
	+ แบ่งตามอำเภอ
* มหาวิทยาลัยเทคโนโลยีสุรนารี
* มหาวิทยาลัยราชภัฏนครราชสีมา
* ศพค.รพ.มหาราชนครราชสีมา
* วิทยาลัยนาฏศิลปนครราชสีมา
* พิพิธภัณฑ์
	+ พิพิธภัณฑสถานแห่งชาติ
		- พิมาย
		- มหาวีรวงศ์
	+ เมืองนครราชสีมา
	+ หลวงพ่อคูณ ปริสุทฺโธ
* หอสมุดแห่งชาติ
* สถาบันวิจัยแสงซินโครตรอน

 |
| วัฒนธรรม | 
* ไทโคราช
	+ สำเนียงโคราช
	+ เพลงโคราช
* รายชื่อวัด
	+ วัดศาลาลอย
	+ วัดบ้านไร่
* ประเพณีแห่เทียนพรรษา
* ศาลหลักเมือง
* เขตมิสซังนครราชสีมา
* *โคราชรายวัน คนอีสาน*

 |
| กีฬา | 
* ซีเกมส์ 2007
* อาเซียนพาราเกมส์
	+ 2008
	+ 2026
* กีฬาแห่งชาติ
	+ ครั้งที่ 4
	+ ครั้งที่ 43
* สโมสรฟุตบอล
	+ นครราชสีมา มาสด้า
	+ นครราชสีมา ยูไนเต็ด
	+ สุรนารี แบล็คแคท
* สโมสรฟุตซอลนครราชสีมา วี-วัน
* สโมสรวอลเลย์บอลนครราชสีมา
	+ ชาย
	+ หญิง
* สนามกีฬาเฉลิมพระเกียรติ 80 พรรษา 5 ธันวา 2550
* งานฟุตบอลประเพณี ราชภัฏฯ–ราชมงคลอีสาน

 |
| การเมือง | 
* สมาชิกวุฒิสภา
* สมาชิกสภาผู้แทนราษฎร

 |

 |
| หมวดหมู่ หมวดหมู่ |